Diari Oficial de la Generalitat Valenciana


Sumari del DOGV 8081, del 11-07-2017 (2017/6237)

RESOLUCIÓ de 6 de juliol de 2017, de la Conselleria d'Educació, Investigació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6237


Data del document
:   06-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 6 de juliol de 2017, de la Conselleria d'Educació, Investigació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2017/6237]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, la utilització, la integració en els arxius, l'exclusió d'aquests i la inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i la resta de normes relatives a la circulació, la conservació i la qualificació dels documents de les distintes administracions de la Comunitat Valenciana, així com a la destrucció dels no reservats a la conservació permanent.  
Posteriorment, la Llei 3/2005, de 15 de juny, de la Generalitat, d'arxius, va determinar, en l'article 11, la composició i les principals funcions de la Junta Qualificadora de Documents Administratius.  
  
Finalment i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regulen la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen sigut objecte d'un informe favorable de la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En la sessió celebrada el dia 14 de juny de 2017, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 14 de juny de 2017:  
- Codi 00823. Exempcions de valencià (zona castellanoparlant i zona valencianoparlant).  
- Codi 00011. Cursos d'actualització lingüística.  
- Codi 00597. Instal·lacions elèctriques de baixa tensió amb projecte.  
- Codi 00551. Instal·lacions elèctriques de baixa tensió amb projecte i inspecció inicial i/o periòdica per un organisme de control.  
- Codi 00040. Expedients d'inscripció en el registre integrat industrial de tallers de reparació de vehicles automòbils.  
- Codi 00933. Expedients de designació de responsable tècnic en taller de reparació de vehicles automòbils.  
- Codi 00447. Expedients d'ofertes d'ocupació.  
- Codi 00159. Expedients de demandes d'ocupació.  
El resum de les taules de valoració documental aprovades figura com a annex d'aquesta resolució.  
  
Segon  
D'acord amb el que preveu l'article 39 de la Llei 39/2015, d'1 d'octubre, del procediment administratiu comú de les administracions públiques, la present resolució tindrà efectes plens al cap dels tres mesos de publicar-se en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició de cap recurs.  
Contra la present resolució, que posa fi a la via administrativa, de conformitat amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà del dia en què es publique la present resolució, de conformitat amb el que estableixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 6 de juliol de 2017. El conseller d'Educació, Investigació, Cultura i Esport: Vicent Marzà Ibáñez.  
  
  
  
  
ANNEX  
  
Codi 00081  
Sèrie documental Exempcions de valencià (zona castellanoparlant i zona valencianoparlant)  
Òrgan productor Conselleria d'Educació, Investigació, Cultura i Esport / Direcció General de Política Educativa / Subdirecció General d'Ordenació / Servei d'Educació Plurilingüe  
  
Funció Gestionar l'exempció per a l'alumnat d'Educació Primària i Secundària de l'avaluació de la matèria de valencià, tant en centres públics com en privats concertats, i gestionar els recursos d'alçada relatius a les exempcions  
Data dictamen 14 de juny de 2017  
Dictamen Eliminació parcial al cap de quatre anys  
Es conservarà íntegrament la documentació del període 1983-1988 i la conservació d'un curs escolar de cada cinc en paper i les aplicacions informàtiques  
Per al mostreig es conservarà la documentació dels cursos escolars el primer any dels quals acabe en 0 o en 5 (1990-1991, 1995-1996, 2000-2001, 2005-2006,?)  
Es conservarà un expedient de cada any escolar eliminat i un exemplar de cada tipus de formulari que s'utilitze com a mostra de la sèrie documental  
S'estableix la seua transferència a l'Arxiu Històric de la Comunitat Valenciana al cap de quatre anys  
  
  
  
  
Codi 00945  
Sèrie documental Cursos d'actualització lingüística  
Òrgan productor Conselleria d'Educació, Investigació, Cultura i Esport / Direcció General de Política Educativa / Subdirecció General d'Ordenació / Servei d'Educació Plurilingüe  
  
Funció Gestionar la formació del valencià dels professionals de l'ensenyament, tant d'Infantil i Primària com de Secundària, de manera gradual i sistematitzada  
Data dictamen 14 de juny de 2017  
Dictamen Conservació permanent  
  
  
  
  
Codi 00773  
Sèrie documental Instal·lacions elèctriques de baixa tensió amb projecte  
Òrgan productor Conselleria d'Economia Sostenible, Sectors Productius, Comerç i Treball / Serveis Territorials d'Indústria i Energia d'Alacant, Castelló i València  
Funció Donar d'alta les noves instal·lacions de baixa tensió que no requerisquen projecte, així com les seues modificacions o ampliacions  
Data dictamen 14 de juny de 2017  
Dictamen Eliminació total al cap de cinc anys  
Es conservarà un expedient de cada any eliminat i un exemplar de cada tipus de formulari que s'utilitze com a mostra de la sèrie documental  
  
  
  
Codi 00724  
Sèrie documental Instal·lacions elèctriques de baixa tensió amb projecte i inspecció inicial i/o periòdica per l'organisme de control  
Òrgan productor Conselleria d'Economia Sostenible, Sectors Productius, Comerç i Treball / Serveis Territorials d'Indústria i Energia d'Alacant, Castelló i València  
Funció Donar d'alta les noves instal·lacions de baixa tensió que requerisquen projecte, inspecció inicial i/o periòdica per l'organisme de control, així com les seues modificacions o ampliacions, a l'objecte d'identificar-les i de verificar el compliment de la reglamentació de seguretat vigent  
Data dictamen 14 de juny de 2017  
Dictamen Conservació permanent  
  
  
  
Codi 00151  
Sèrie documental Expedients d'inscripció en el registre integrat industrial de tallers de reparació de vehicles automòbils  
  
Òrgan productor Conselleria d'Economia Sostenible, Sectors Productius, Comerç i Treball / Serveis Territorials d'Indústria i Energia d'Alacant, Castelló i València  
Funció Controlar que el procés de la inscripció en el registre integrat industrial dels tallers de reparació de vehicles es realitza d'acord a la legislació vigent, atesa la seua vinculació a la seguretat vial  
Data dictamen 14 de juny de 2017  
Dictamen Conservació permanent  
  
  
  
Codi 00023  
Sèrie documental Expedients de designació de responsable tècnic en taller de reparació de vehicles automòbils  
Òrgan productor Conselleria d'Economia Sostenible, Sectors Productius, Comerç i Treball / Serveis Territorials d'Indústria i Energia d'Alacant, Castelló i València  
Funció Implantació en l'àmbit territorial de la Comunitat Valenciana de l'obligatorietat de l'existència de responsable/s tècnic/s en els tallers de reparació de vehicles automòbils i dels seus equips i components  
Data dictamen 14 de juny de 2017  
Dictamen Eliminació total de la documentació en suport paper  
Es conservaran les dades de l'aplicació informàtica i un expedient de cada any i de cada servei territorial, a més d'un exemplar de cada tipus de formulari que s'utilitze com a mostra de la sèrie documental  
  
  
  
Codi 00069  
Sèrie documental Expedients d'ofertes d'ocupació  
Òrgan productor Conselleria d'Economia Sostenible, Sectors Productius, Comerç i Treball / Servei Valencià d'Ocupació i Formació / Direcció General de Planificació i Serveis / Subdirecció General d'Inserció Laboral / Servei d'Orientació i Col·laboració Publicoprivada  
Funció Les ofertes d'ocupació serveixen per a recopilar les dades que la persona interessada considera rellevants per a trobar ocupació  
Data dictamen 14 de juny de 2017  
Dictamen Eliminació total al cap de sis anys  
Es conservarà un expedient de cada any eliminat i un exemplar de cada tipus de formulari que s'utilitze com a mostra de la sèrie documental  
  
  
  
Codi 00656  
Sèrie documental Expedients de demandes d'ocupació  
Òrgan productor Conselleria d'Economia Sostenible, Sectors Productius, Comerç i Treball / Servei Valencià d'Ocupació i Formació / Direcció General de Planificació i Serveis / Subdirecció General d'Inserció Laboral / Servei d'Orientació i Col·laboració Publicoprivada  
  
Funció Les demandes d'ocupació serveixen per a recopilar les dades que la persona interessada considera rellevants per a ser contractada  
Data dictamen 14 de juny de 2017  
Dictamen Eliminació total al cap de sis anys  
Es conservarà un expedient de cada any eliminat i un exemplar de cada tipus de formulari que s'utilitze com a mostra de la sèrie documental